pythainlp/thai_wikipedia_clean_20230101 huggingface dataset:
โซชีเอตาสปอร์ตีวากัลโชนาโปลี
ตำบลครบุรีใต้
ครบุรีใต้ เป็นตำบลหนึ่งในอำเภอครบุรี จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลไทรโยง-ไชยวาล และ เทศบาลตำบลครบุรีใต้
พื้นที่ของตำบลครบุรีใต้ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
โซชีเอตาสปอร์ตีวาลาซีโอ
ตำบลเฉลียง
เฉลียง เป็นตำบลหนึ่งในอำเภอครบุรี จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเฉลียง
ตำบลเฉลียง แบ่งการปกครองออกเป็น 12 หมู่บ้าน คือ
ตำบลโคกกระชาย
โคกกระชาย เป็นตำบลหนึ่งในอำเภอครบุรี จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโคกกระชาย
ตำบลโคกกระชาย แบ่งการปกครองออกเป็น 24 หมู่บ้าน คือ
ตำบลมาบตะโกเอน
มาบตะโกเอน เป็นตำบลหนึ่งในอำเภอครบุรี จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลมาบตะโกเอน ตั้งระยะทางห่างจากอําเภอครบุรี ประมาณ 15 กิโลเมตร
ตำบลมาบตะโกเอน แบ่งการปกครองออกเป็น 10 หมู่บ้าน คือ
ประเทศสิงคโปร์ในซีเกมส์
สิงคโปร์ เริ่มส่งนักกีฬาเข้าร่วมการแข่งขันกีฬาซีเกมส์ในปี พ.ศ. 2502 โดยเป็นสมาชิกผู้ก่อตั้งสหพันธ์กีฬาเอเชียตะวันออกเฉียงใต้ (SEAGF) ร่วมกับประเทศพม่า (ปัจจุบันคือเมียนมาร์) กัมพูเจีย (ปัจจุบันคือกัมพูชา) ลาวมาลายา (ปัจจุบันคือมาเลเซีย) และสาธารณรัฐเวียดนาม (เวียดนามใต้) ไทยเข้าแข่งขันกีฬาคาบสมุทรเอเชียตะวันออกเฉียงใต้ เป็นครั้งแรก(SEAPG) จากชื่อเดียวกับ "คาบสมุทร" ซึ่งหมายความว่าประเทศในคาบสมุทรในเอเชียตะวันออกเฉียงใต้จะแข่งขันกันในเกมดังกล่าว การแข่งขันกีฬาเพนนินซูล่าแห่งเอเชียตะวันออกเฉียงใต้มีทั้งหมด 8 รายการ โดย 3 รายการจัดขึ้นที่ประเทศไทย เกมที่กัมพูชาเป็นเจ้าภาพในปี พ.ศ. 2506 ถูกยกเลิกเนื่องจากสถานการณ์ทางการเมืองภายในประเทศ
ในปี พ.ศ. 2518 การแข่งขันกีฬาคาบสมุทรเอเชียตะวันออกเฉียงใต้ครั้งล่าสุดจัดขึ้นที่ประเทศไทย ก่อนที่จะเปลี่ยนชื่อเป็นเอเชียตะวันออกเฉียงใต้หลังจากแสดงความสนใจที่จะแข่งขันจากประเทศเกาะต่างๆ ในเอเชียตะวันออกเฉียงใต้ เช่น อินโดนีเซีย ฟิลิปปินส์ และสิงคโปร์บริเวณชายฝั่งมาเลเซีย ประเทศไทยเป็นเจ้าภาพจัดการแข่งขันกีฬาประเภทนี้ครั้งแรกในปี พ.ศ. 2528 สิบปีหลังจากรุ่น พ.ศ. 2518
สิงคโปร์ในซีเกมส์ถือว่าเป็นหนึ่งในคู่แข่งที่แข็งแกร่งที่สุดในหลายเหตุการณ์ที่พวกเขาได้สร้างตัวเองเป็นขุมพลังในโลกกีฬาในเอเชียตะวันออกเฉียงใต้ ในการแข่งขันซีเกมส์ล่าสุดปี 2019 ที่ฟิลิปปินส์ สิงคโปร์อยู่ในอันดับที่ 4 ในการนับเหรียญ
สิงคโปร์ถูกกำหนดให้เป็นเจ้าภาพจัดการแข่งขันกีฬาซีเกมส์ 2029 หลังจาก 14 ปี ครั้งสุดท้ายที่สิงคโปร์เป็นเจ้าภาพการแข่งขันคือในปี 2015 ที่เมืองสิงคโปร์
ตัวละครในแขนกล คนแปรธาตุ
ตำบลลำเพียก
ลำเพียก เป็นตำบลหนึ่งในอำเภอครบุรี จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลลำเพียก ตั้งระยะทางห่างจากอําเภอครบุรี ประมาณ 35 กิโลเมตร
ตำบลลำเพียก แบ่งการปกครองออกเป็น 12 หมู่บ้าน คือ
ตำบลตะแบกบาน
ตะแบกบาน เป็นตำบลหนึ่งในอำเภอครบุรี จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลตะแบกบาน ตั้งระยะทางห่างจากอําเภอครบุรี ประมาณ 16 กิโลเมตร
ตำบลตะแบกบาน แบ่งการปกครองออกเป็น 9 หมู่บ้าน คือ
ตำบลสระว่านพระยา
สระว่านพระยา เป็นตำบลหนึ่งในอำเภอครบุรี จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสระว่านพระยา ตั้งระยะทางห่างจากอําเภอครบุรี ประมาณ 20 กิโลเมตร
ตำบลสระว่านพระยา แบ่งการปกครองออกเป็น 10 หมู่บ้าน คือ
ประเทศลาวในซีเกมส์
ลาวเริ่มส่งนักกีฬาเข้าร่วมการแข่งขันกีฬาซีเกมส์ในปี 1959 ในฐานะสมาชิกผู้ก่อตั้งสหพันธ์กีฬาเอเชียตะวันออกเฉียงใต้ (SEAGF) ควบคู่ไปกับพม่า (ปัจจุบัน คือ เมียนมาร์), กัมพูชา, มาลายา (ปัจจุบัน คือ มาเลเซีย), ไทย และสาธารณรัฐเวียดนาม (เวียดนามใต้)
ครั้งเดียวที่ลาวเป็นเจ้าภาพการแข่งขันคือในปี ค.ศ. 2009 ที่เวียงจันทน์
เอวา อะห์ติซาริ
เอวา อิร์เมลิ อะห์ติซาริ (; คำเรียกตามหลังชื่อและนามสกุลหลังแต่งงาน: Hyvärinen; 18 มิถุนายน ค.ศ. 1936 – ) เป็นครูและนักประวัติศาสตร์ชาวฟินแลนด์ ซึ่งเป็นสุภาพสตรีหมายเลขหนึ่งของฟินแลนด์ระหว่าง ค.ศ. 1994 ถึง 2000 เธอแต่งงานกับมาร์ตติ อะห์ติซาริ ผู้เป็นประธานาธิบดีฟินแลนด์คนที่ 10 บุตรชายของพวกเขาคือนักดนตรีชื่อมาร์โก อะห์ติซาริ
เอวา อะห์ติซาริ สำเร็จการศึกษาจากมหาวิทยาลัยเฮลซิงกิใน ค.ศ. 1962 และทำงานเป็นครูสอนประวัติศาสตร์ในโกเปียว, โรวาเนียมิ และเอสโป อะห์ติซาริอาศัยอยู่ในประเทศแทนซาเนีย และประเทศนามิเบีย ขณะที่มาร์ตติ อะห์ติซาริ ซึ่งเป็นสามีของเธอทำงานเป็นนักการทูตและผู้แทนพิเศษของสหประชาชาติ ส่วนอัตชีวประวัติของอะห์ติซาริที่ชื่อ"ยูเรตยาซีเวต" (รากและปีก) ได้รับการตีพิมพ์ใน ค.ศ. 2002
เมื่อวันที่ 21 มีนาคม ค.ศ. 2020 มีการประกาศว่าเอวา อะห์ติซาริ ได้รับผลตรวจเป็นบวกสำหรับไวรัสโคโรนา ซึ่งเธอเข้าร่วมคอนเสิร์ตวันสตรีสากลเมื่อวันที่ 8 มีนาคม ณ ศูนย์ดนตรีเฮลซิงกิขณะติดเชื้อ ส่วนตารยา ฮาโลเนน ผู้เป็นอดีตประธานาธิบดีแห่งฟินแลนด์ก็เข้าร่วมคอนเสิร์ตดังกล่าวเช่นกัน แต่เธอไม่ติดเชื้อ
Eeva Ahtisaari
Meiji Dairies
เทศบาลตำบลจอมทอง (จังหวัดหนองบัวลำภู)
เทศบาลตำบลจอมทอง เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 11 และบางส่วนของหมู่ 1–2, 8–10, 13 ตำบลศรีบุญเรือง ในอำเภอศรีบุญเรือง จังหวัดหนองบัวลำภู เดิมมีฐานะเป็นสุขาภิบาลจอมทองที่จัดตั้งขึ้นใน พ.ศ. 2512 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลจอมทองมีประชากรทั้งหมด 5,012 คน
พื้นที่เทศบาลตำบลอยู่บริเวณทิศใต้ของอำเภอศรีบุญเรือง พื้นที่อยู่ห่างจากที่ว่าการอำเภอศรีบุญเรือง 5.1 กิโลเมตร อยู่ห่างจากศาลากลางจังหวัดหนองบัวลำภูประมาณ 40.5 กิโลเมตร อยู่ห่างจากกรุงเทพมหานครประมาณ 489 กิโลเมตรตามทางรถยนต์ มีพื้นที่รับผิดชอบทั้งหมด 13.50 ตารางกิโลเมตรหรือคิดเป็น 8,437.5 ไร่ มีลักษณะเป็นชุมชนชนบท คือ ประชาชนส่วนใหญ่ประกอบอาชีพเกษตรกรรมเป็นหลัก เช่น ทำนา ทำสวน ทำไร่ เลี้ยงสัตว์ นอกจากนี้ยังมีการประกอบอาชีพอุตสาหกรรมในครัวเรือน คือ การเจียระไนพลอยและทำการจักสาน
มิสแกรนด์แอฟริกาใต้
มิสแกรนด์แอฟริกาใต้ ( จัดขึ้นภายใต้องค์กรมิสแกรนด์แอฟริกาใต้ เป็นการประกวดนางงามระดับประเทศของแอฟริกาใต้ เพื่อคัดเลือกตัวแทนเข้าร่วมการประกวดในหลายๆเวที ซึ่งหนึ่งในนั้นคือมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2015
เอ็มลีน ฮิวส์
เอ็มลีน วอลเตอร์ ฮิวส์ (; 28 สิงหาคม ค.ศ. 1947 - 9 พฤศจิกายน ค.ศ. 2004) เป็นอดีตนักฟุตบอลชาวอังกฤษ เขาเริ่มต้นอาชีพในปี ค.ศ. 1964 ที่แบล็กพูล ก่อนจะย้ายไปลิเวอร์พูลในปี ค.ศ. 1967 เขาลงเล่นให้กับลิเวอร์พูล 665 นัด และเป็นกัปตันทีมคว้าแชมป์ลีก 4 สมัย และแชมป์เอฟเอคัพ ในทศวรรษที่ 1970 ต่อมาเขาคว้าแชมป์ยูโรเปียนคัพ 2 สมัย ครั้งแรกในปี ค.ศ. 1977 และแชมป์ยูฟ่าคัพ 2 สมัย ฮิวส์ได้รับรางวัลนักฟุตบอลแห่งปีของสมาคมผู้สื่อข่าวฟุตบอล ในปี ค.ศ. 1977 ฮิวจ์สคว้าแชมป์ทุกถ้วยภายในประเทศด้วยการคว้าแชมป์ลีกคัพกับวุลเวอร์แฮมป์ตันวอนเดอเรอส์ ในปี ค.ศ. 1980 นอกเหนือจากวูล์ฟส์แล้ว เขายังเล่นให้กับ รอเทอรัมยูไนเต็ด, ฮัลล์ซิตี, แมนส์ฟีลด์ทาวน์ และ สวอนซีซิตี ฮิวส์ติดทีมชาติอังกฤษ 62 นัด ยิงได้ 1 ประตูซึ่งเขาเป็นกัปตันทีม
หลังจากเกษียณจากวงการฟุตบอล เขาทำงานเป็นสื่อ ส่วนใหญ่กับบีบีซี โดยเขาได้รับพระราชทานเครื่องราชอิสริยาภรณ์ชั้น OBE ในปี ค.ศ. 1980 ในฐานะที่เขาทำคุณประโยชน์ทางด้านกีฬา ฮิวจ์สเสียชีวิตด้วยโรคเนื้องอกในสมอง เมื่ออายุ 57 ปี ในปี ค.ศ. 2004
เอ็มลิน ฮิวส์ เป็นลูกชายของ เฟร็ด ฮิวส์ อดีตนักรักบี้มืออาชีพ
คิม ค็อน-ฮี
คิม ค็อน-ฮี (; เกิด 2 กันยายน พ.ศ. 2515) เป็นสุภาพสตรีหมายเลขหนึ่งของประเทศเกาหลีใต้ ด้วยเป็นภริยาของยุน ซ็อก-ย็อล ประธานาธิบดีคนที่ 20 ของประเทศ นอกจากนี้เธอยังเป็นประธานและกรรมการผู้จัดการของโควานาคอนเทนต์ ซึ่งเป็นบริษัทจัดนิทรรศการศิลปะ
คิม ค็อน-ฮี เกิดเมื่อวันที่ 2 กันยายน พ.ศ. 2515 ที่อำเภอยังพย็อง จังหวัดคย็องกี ประเทศเกาหลีใต้ สำเร็จการศึกษาระดับมัธยมศึกษาจากโรงเรียนมัธยมหญิงมย็องกิล และสำเร็จการศึกษาระดับปริญญาตรีจากมหาวิทยาลัยคย็องกี
คิม ค็อน-ฮีได้ก่อตั้งบริษัทโควานาคอนเทนต์ (Covana Contents) ซึ่งเป็นบริษัทที่เชี่ยวชาญด้านการจัดนิทรรศการศิลปะตั้งแต่ พ.ศ. 2552 โดยควบตำแหน่งประธานและกรรมการผู้จัดการมาตั้งแต่ตอนนั้น ใน พ.ศ. 2562 สื่อท้องถิ่นรายงานว่าเธอไม่จ่ายภาษี และถูกสอบสวนฐานรับสินบนการจัดนิทรรศการศิลปะ
พ.ศ. 2564 เธอเพิ่มประวัติการทำงานด้วยการเชื่อมโยงเข้ากับวิทยาลัยธุรกิจสเติร์น มหาวิทยาลัยนิวยอร์ก ในการแถลงข่าว คิมออกมากล่าวขอโทษต่อสาธารณชน และให้คำมั่นสัญญาว่า "จะมุ่งเน้นบทบาทในการเป็นคู่สมรสของนายยุน หากนายยุนได้รับเลือก" หลังได้รับเลือก ยุน ซ็อก-ย็อลยุบสำนักสุภาพสตรีหมายเลขหนึ่งภายในสำนักประธานาธิบดีตามคำสัญญาเมื่อคราวหาเสียง
คิม ค็อน-ฮี สมรสกับยุน ซ็อก-ย็อล เมื่อ พ.ศ. 2555 ครั้นสามีขึ้นดำรงตำแหน่งเป็นประธานาธิบดีของเกาหลีใต้ใน พ.ศ. 2565 คิมกล่าวว่า เธอชอบคำว่าคู่สมรสของประธานาธิบดีมากกว่าสุภาพสตรีหมายเลขหนึ่ง
Adenia เป็นสกุลของพืชมีดอกในวงศ์กะทกรก กระจายตัวอยู่ในเขตร้อนและกึ่งเขตร้อนของพื้นที่โลกเก่า ศูนย์กลางของการแพร่กระจายอยู่ที่มาดากัสการ์ พื้นที่เขตร้อนทางตะวันออกและตะวันตกของแอฟริกา และเอเชียตะวันออกเฉียงใต้ ชื่อสกุล "Adenia" มาจากคำว่า "aden" ซึ่งเป็นชื่อภาษาอาหรับของพืชชนิดหนึ่งในสกุลนี้ บรรยายโดย Peter Forsskål
พืชในสกุล "Adenia" ทั้งหมดเป็นพืชที่มีอายุยืนหลายปี มีหลายลักษณะคึอเป็นไม้ล้มลุก ไม้เถา ไม้เลื้อย ไม้พุ่ม และไม้ยืนต้น หลายชนิดเป็นไม้อวบน้ำ และบางชนิดเป็นไม้โขด บางชนิดมีระบบรากเป็นฝอย และบางชนิดมีรากสะสมอาหาร "Adenia" พบได้ในหลายภูมิประเทศ ตั้งแต่ทะเลทรายในแอฟริกา จนถึงป่าฝนในเอเชียตะวันออกเฉียงใต้ มีพืชประมาณ 100 ชนิดอยู่ในสกุลนี้
ประโยชน์และการใช้.
พืชหลายชนิดในสกุลนี้ถูกใช้เป็นยาพื้นบ้านของแอฟริกาเช่น หลายส่วนของพืช "A. cissampeloides" ใช้รักษาในหลายอาการ ทั้งปัญหาทางเดินอาหาร การอักเสบ เจ็บปวด ไข้ มาลาเรีย โรคเรื้อน หิด อหิวาตกโรค โลหิตจาง หลอดลมอักเสบ โรคติดต่อทางเพศสัมพันธ์ ประจำเดือนมากผิดปกติ และความผิดปกติทางจิต ถูกใช้เป็นทั้งยาทำแท้ง และยาป้องกันการแท้งบุตร ใบของ "A. dinklagei" ใช้กินเพื่อรักษาอาการใจสั่น ใบของ "A. tricostata" ใช้เป็นยาแก้ไข้ ใบหรือน้ำยางของใบ "A. bequaertii" ใช้รักษาอาการปวดหัว ความผิดปกติทางจิต และอาการผีเข้า
ผักอีนูน หรือ ผักสาบ "A. viridiflora" เป็นผักพื้นบ้านไทย นิยมนำยอดอ่อน ดอกอ่อน ใบอ่อน มารับประทานสดด้วยการลวกให้มันสุก กินพร้อมน้ำพริก หรือนำไปใส่ในแกงต่างๆ
นอกจากนั้นพืชหลายชนิดในสกุลนี้เป็นที่นิยมในหมู่ผู้เลี้ยงและนักสะสมพันธุ์ไม้แปลกหายากต่าง ๆ ทั่วโลก โดยเฉพาะชนิดที่มีถิ่นกำเนิดจากในแถบทวีปแอฟริกา เช่น "A. aculeata", "A. glauca", "A. globosa", "A. pechuelii" "A. spinosa", "A. stylosa" ฯลฯ
ปัจจุบันมีชนิดที่ได้รับการยอมรับทั้งหมด 106 ชนิด
สถาบันเพื่อการศึกษาชีววิทยาซอล์ก
สถาบันเพื่อการศึกษาชีววิทยาซอล์ก  เป็นสถาบันการวิจัยทางวิทยาศาสตร์ ตั้งอยู่ในชุมชนลาฮอลาของเมืองซานดิเอโก รัฐแคลิฟอร์เนีย สหรัฐ สถาบันเป็นองค์การอิสระไม่แสวงผลกำไร ตั้งขึ้นในปี 1960 โดยโจนัส ซอล์ก ผู้พัฒนาวัคซีนโรคโปลิโอ ร่วมกับที่ปรึกษายุคบุกเบิกหลายคน เช่น เจเคิบ โบรนาวสกี และ แฟรนซิส คริก อาคารสถาบันเริ่มก่อสร้างในปี 1962 ปัจจุบันสถาบันซอล์กได้รับการจัดอันดับเป็นสถาบันอันดับต้น ๆ ของสหรัฐในด้านผลงานวิจัยและคุณภาพในสาขาวิทยาศาสตร์ชีวิต ในปี 2004 "Times Higher Education Supplement" จัดอันดับสถาบันซอล์กให้เป็นสถาบันวิจัยแพทยศาสตร์ชีวภาพอันดับหนึ่งของโลก และในปี 2009 ได้รับการจัดอันดับเป็นที่หนึ่งของโลกโดย "ScienceWatch" ในสาขาประสาทวิทยา และพฤติกรรมศาสตร์
สถาบันซอล์กเป็นผู้ว่าจ้างนักวิจัยจำนวน 850 คน แบ่งย่อยเป็นกลุ่มวิจัย 60 กลุ่ม ประเด็นการวิจัยของสถาบันมีทั้งความชรา, มะเร็ง, เบาหวาน, ความผิดปกติแรกเกิด, โรคอัลไซเมอร์, โรคพาร์คินสัน, เอดส์ และชีววิทยา-ประสาทวิทยาของภาษามืออเมริกัน มาร์ชออฟไดมส์เป็นผู้สนับสนุนเงินทุนตั้งแต่แรกเริ่มตั้งสถาบัน นอกจากนี้ยังมีแหล่งทุนอื่น ๆ ทั้งจากรัฐบาล เช่น เอ็นไอเอชและรัฐแคลิฟอร์เนีย และจากเอกชน เช่น อีปเซินจากปารีส, สถาบันแพทยศาสตร์ฮอเวิร์ด ฮูจจิส และสมาคมตระกูลเวต (Waitt Family Foundation)
วิทยาเขตของสถาบันเป็นผลงานออกแบบโดยหลุยส์ คาห์น วิทยาเขตของสถาบันตั้งอยู่ในย่านลาฮอลา แรกเริ่มตั้งใจว่าจะประกอบด้วยสามส่วน คือ ส่วนพบปะและประชุม, ส่วนอยู่อาศัย และส่วนห้องทดลอง ท้ายที่สุดมีเพียงส่วนห้องทดลองเท่านั้นที่ถูกสร้าง โดยมีลักษณะเป็นอาคารบล็อกขนานกัน ตรงกลางเป็นสวนน้ำ (water garden) สองอาคารประกบกันทำให้เกิดทิวทัศน์มองไปยังมหาสมุทรแปซิฟิก และถือกันว่าลักษณะของอาคารนี้ "พูดได้ว่าเป็นผลงานแทนตัว" (arguably the defining work) ของหลุยส์ คาห์น
Salk Institute for Biological Studies
เมจิ แดรี่ส์
เดอะสไปรอล (นิวยอร์กซิตี)
เฮอร์เบิร์ต แชปแมน
เฮอร์เบิร์ต แชปแมน (19 มกราคม 1878 - 6 มกราคม 1934) เป็นอดีตนักฟุตบอลและผู้จัดการทีมชาวอังกฤษ แม้ว่าเขาจะเป็นนักฟุตบอลที่ไม่โดดเด่น แต่เขาก็กลายเป็นหนึ่งในผู้จัดการทีมที่ทรงอิทธิพลและประสบความสำเร็จมากที่สุดในช่วงต้นศตวรรษที่ 20 ก่อนที่เขาจะเสียชีวิตอย่างกะทันหันในปี ค.ศ. 1934 เขาได้รับการยกย่องว่าเป็นหนึ่งในผู้คิดค้นแทคติกที่ยิ่งใหญ่ที่สุดในวงการฟุตบอล นั่นคือ การโต้กลับ หรือ Counter-Attack
ในฐานะผู้เล่น แชปแมนเล่นให้กับสโมสรต่าง ๆ ทั้งระดับฟุตบอลลีกและนอกลีก ในฐานะผู้เล่น เขาลงเล่นในลีกมากกว่า 40 นัด และไม่เคยคว้าแชมป์รายการใหญ่ใด ๆ แต่เขาประสบความสำเร็จในฐานะผู้จัดการทีม ครั้งแรกที่ นอร์แทมป์ตันทาวน์ ระหว่างปี ค.ศ. 1908 ถึง 1912 ซึ่งเขานำทีมเป็นแชมป์ลีกทางใต้ สิ่งนี้ทำให้เขาได้รับความสนใจจากสโมสรขนาดใหญ่และเขาย้ายไปที่ ลีดส์ซิตี ซึ่งเขาเริ่มพัฒนาทีมก่อนที่ สงครามโลกครั้งที่ 1 จะเริ่มต้นขึ้น หลังสงครามยุติ ลีดส์ซิตี มีส่วนเกี่ยวข้องกับเรื่องอื้อฉาวการจ่ายเงินที่ผิดกฎหมาย และในที่สุด ลีดส์ซิตี ก็ถูกยุบ แชปแมนถูกแบนจากฟุตบอลในขั้นต้น แต่สามารถอุทธรณ์ได้สำเร็จ เขาเข้ามาคุมทีม ฮัดเดอส์ฟีลด์ทาวน์ คว้าแชมป์เอฟเอ คัพ 1 สมัยและคว้าแชมป์ดิวิชั่น 1 ได้ 2 สมัยติดต่อกันในระยะเวลา 4 ปี
สปอร์ติกกลูบีดีปูร์ตูกาล
เหตุเพลิงไหม้หอสมุดสถาบันวิทยาศาสตร์แห่งสหภาพโซเวียต พ.ศ. 2531
เหตุเพลิงไหม้หอสมุดสถาบันวิทยาศาสตร์แห่งสหภาพโซเวียตใน ค.ศ. 1988 (ปัจจุบันคือหอสมุดสถาบันวิทยาศาสตร์แห่งประเทศรัสเซีย) ได้ปะทุขึ้นในวันอาทิตย์ที่ 14 กุมภาพันธ์ ค.ศ. 1988 ในส่วนหนังสือพิมพ์บนชั้นสามของหอสมุด ซึ่งยังไม่ทราบสาเหตุ โดยวาเลรี ลีโอนอฟ ที่รักษาการผู้อำนวยการห้องสมุด ได้กล่าวว่าสัญญาณเตือนไฟไหม้ดังขึ้นเมื่อเวลา 20:13 น. ซึ่งเป็นช่วงที่ห้องสมุดปิดให้บริการสำหรับผู้มาเยี่ยมเยียน เมื่อไฟดับในบ่ายวันรุ่งขึ้น พบว่าหนังสือได้ถูกทำลายจำนวน 298,000 เล่ม จากทั้งหมด 12 ล้านเล่มในตัวอาคาร รวมถึงอีกสองถึงสามล้านเล่มได้รับความเสียหายจากความร้อนและควัน ส่วนปริมาณสำเนาประมาณ 734,465 เล่มแรกเริ่มเดิมทีเริ่มชื้นเนื่องจากโฟมดับเพลิง ปริมาณที่เสียไปจำนวนมากเป็นส่วนหนึ่งของงานเขียนวิทยาศาสตร์ต่างประเทศของแบร์คอลเลกชัน โดยเสียไป 152,000 เล่ม ส่วนที่เหลือ 146,000 เล่มเป็นหนังสือของรัสเซีย
หนังสือที่เสียไปได้รับการบูรณะบางส่วน โดยมีหนังสือจำนวนมากและฉบับหายากแต่ละฉบับมาจากห้องสมุดในประเทศมากกว่า 700 แห่งเพื่อเติมเต็มหนังสือที่สูญเสียไป
ทั้งนี้ หนังสือที่เสียไปหลายเล่มเป็นงานเขียนวิทยาศาสตร์ต่างประเทศ
การดับเพลิง.
รถดับเพลิงคันแรกมาถึงแปดนาทีหลังจากสัญญาณเตือนไฟไหม้หยุดลง อย่างไรก็ตาม นักผจญเพลิงใช้เวลาเกือบสองชั่วโมงกว่าจะไปถึงกองไฟ เบื้องต้น เหตุเพลิงไหม้ดังกล่าวได้รับการจัดการโดยไนธ์ไฟร์คัมปานีซึ่งได้ร่วมกับทีมงานของรถดับเพลิงอีกเจ็ดคัน
การกอบกู้หนังสือ.
หนังสือชื้นที่ได้รับความเสียหายจากการดับเพลิงได้รับการแช่แข็งในขั้นต้น จากนั้นจึงได้ออกอากาศเรียกร้องทางวิทยุเพื่อให้ประชาชนได้ตากหนังสือที่เปียกชื้นในบ้านของตน ซึ่งปลายเดือนมีนาคม ค.ศ. 1988 หนังสือชื้น 93 เปอร์เซ็นต์ได้รับการทำให้แห้งในลักษณะนั้นและพวนคืนไปที่ห้องสมุด อย่างไรก็ตาม หนังสือประมาณ 10,000 เล่มเริ่มขึ้นรา
1988 Library of the USSR Academy of Sciences fire
เดเอ็ฟเบ-โพคาล 2022 รอบชิงชนะเลิศ
การแข่งขัน เดเอ็ฟเบ-โพคาล 2022 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2021–22, ฤดูกาลที่ 79 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 21 พฤษภาคม ค.ศ. 2022 ที่สนาม โอลึมเพียชตาดิโยน ใน เบอร์ลิน.
แมตช์นี้เป็นการพบกันระหว่าง เอ็สเซ ไฟรบวร์ค และ แอร์เบ ไลพ์ซิช, โดยที่ทั้งสองฝ่ายยังไม่เคยชนะการแข่งขันมาก่อน.
แอร์เบ ไลพ์ซิช ชนะ ลูกโทษ 4–2, ในเวลา 90 นาที เสมอ 1–1 หลัง ต่อเวลาพิเศษ, สำหรับแชมป์ เดเอ็ฟเบ-โพคาลครั้งแรกของพวกเขา. ในฐานะผู้ชนะเลิศ, พวกเขาจะได้เป็นเจ้าภาพ ครั้งในปี ค.ศ. 2022 ของ เดเอ็ฟเอ็ล-ซูเพอร์คัพ ที่ช่วงเริ่มต้นของฤดูกาลหน้า, และจะเผชิญหน้ากับทีมแชมเปียนของ ฉบับฤดูกาล 2021–22 ของ บุนเดิสลีกา, ไบเอิร์นมิวนิก. เนื่องจากไลป์ซิกได้เข้ารอบสำหรับ ฉบับฤดูกาล 2022–23 ของ ยูฟ่าแชมเปียนส์ลีก ผ่านอันดับของพวกเขาในบุนเดสลีกา, พื้นที่ ยูฟ่ายูโรปาลีก รอบแบ่งกลุ่ม ที่สงวนสิทธิ์ไว้สำหรับผู้ชนะบอลถ้วยจะตกไปยังทีมอันดับที่หก, และของลีกพื้นที่ ยูฟ่ายูโรปาคอนเฟอเรนซ์ลีก รอบเพลย์ออฟ จะไปสู่ทีมในอันดับที่เจ็ด.
บุญเรือง บัวจันทร์
บุญเรือง บัวจันทร์ (พ.ศ. 2512 – 18 มีนาคม พ.ศ. 2547) เป็นผู้ครองสถิติโลกกินเนสส์ จากการใช้เวลาส่วนใหญ่อยู่กับงูมากที่สุดในปี พ.ศ. 2541 โดยอยู่ในกล่องแก้วกับงูเป็นเวลาเจ็ดวัน
ในวันที่ 18 มีนาคม พ.ศ. 2547 บุญเรืองถูกงูเห่ากัดในระหว่างการแสดงประจำวันต่อหน้าสตรีสามคนที่ อำเภอไพรบึง จังหวัดศรีสะเกษ เนื่องจากงูไม่เคยชินต่อกลิ่นน้ำหอมของผู้ชมดังกล่าว แต่บุญเรืองก็ยังคงแสดงต่อไป หลังจากดื่มยาสมุนไพรและวิสกี้หนึ่งช็อต จนกระทั่งเขาทรุดตัวลงในอาการที่ดูเหมือนโรคลมบ้าหมู เขาถูกนำตัวส่งโรงพยาบาลไพรบึงขณะหมดสติ และเสียชีวิตในที่สุด
ต่อมาบุญเรืองได้รับรางวัลดาร์วิน และทางครอบครัวได้สร้างศาลาพิพิธภัณฑ์พร้อมรูปปั้นเพื่อเป็นอนุสรณ์ที่บ้านของบุญเรืองเอง
Adenia globosa
Adenia globosa เป็นชนิดของของพืชมีดอกในวงศ์กะทกรก ถิ่นกำเนิดอยู่บริเวณเขตร้อนของแอฟริกา ในประเทศเอธิโอเปีย เคนยา โซมาเลีย และแทนซาเนียมีชื่อเรียกว่า "mpaga" ใน ภาษาสวาฮีลี.
ลักษณะเป็นไม้พุ่มกิ่งเป็นเถาเลื้อยยาวสูงได้ถึง 8 เมตร มีหนามยาวได้ถึง 8 เซนติเมตร ลำต้นมีลักษณะอวบอ้วนเป็นทรงกลมกว้างได้ถึง 2 เมตร จัดเป็นพืชอวบน้ำ
ลักษณะใบเรียงสลับ รูปทรงสามเหลี่ยมแยกเป็น 3 พู ยาวไม่เกิน 7 มิลิเมตร มี 1 ปมอยู่บริเวรฐานใบ
ดอกมีสีเขียวเป็นดอกเดี่ยว หรือเป็นช่อกระจุกมากถึง 5 ดอกที่บริเวณซอกใบ พืชชนิดนี้เป็นพืชแยกเพศต่างต้นกันคือ ดอกเพศผู้ และดอกเพศเมียอยู่คนละต้น ดอกเพศผู้ยาวถึง 2 เซนติเมตรมีเกสรเพศผู้ 5 อัน ส่วนดอกเพศเมียยาว 1 เซนติเมตรมีเกสรเพศเมีย 3 อัน
ผลมีสีเขียวอมเหลือง ลักษณะทรงกลม หรือทรงไข่ ยาว 3 เซนติเมตร มีขน
พบที่ เอธิโอเปีย แทนซาเนีย เคนยา และทางตอนใต้ของโซมาเลีย ในเคนยาพบได้ทุ่งหญ้าสะวันนา ส่วนชนิดย่อย "pseudoglobosa" พบได้เฉพาะในหุบเขาทรุดที่ระดับความสูง 850-1650 เมตร แต่ชนิดธรรมดาไม่พบในหุบเขาทรุด พบได้ในความสูง 1 - 1500 เมตร。
ประโยชน์และการนำไปใช้.
ไม้ประดับ.
เป็นที่นิยมเลี้ยงกันในหมู่นักเล่นและนักสะสมพันธุ์ไม้แปลกหายากทั่งในประเทศไทยและต่างประเทศทั่วโลก ส่วนใหญ่นิยมเป็นไม้ขุดจากป่าธรรมชาติเนื่องจากเป็นไม้โตช้าการเพาะจากเมล็ดใช้เวลานานกว่าจะได้รูปทรงที่สวยงามตามความนิยม การเลี้ยงในประเทศไทยทำได้ไม่ยาก มีข้อควรระวังคือไม่ควรชื้นหรือแฉะเพราะจะทำให้เน่า และควรพรางแสงไม่ให้ส่วนลำต้นหรือในภาษาวงการต้นไม้เรียกว่าโขดนั้นโดนแดดจัดโดยตรงเพราะจะทำให้ไหม้ได้
การขยายพันธุ์ทำได้โดยการเพาะเมล็ด และการปักชำกิ่ง ในประเทศไทยอาศัยการนำเข้าเมล็ดจากต่างประเทศมาเพาะ ยังไม่มีรายงานว่าสามารถผลิตเมล็ดได้ในประเทศไทย ส่วนการปักชำกิ่งนั้นสามารถทำได้ไม่ยาก แต่ข้อจำกัดคือกิ่งชำจะไม่มีส่วนของลำต้นหรือโขดเหมือนไม้เพาะเมล็ด กิ่งชำเมื่อเลี้ยงไปนาน ๆ อาจเกิดการสะสมอาหารที่กิ่งทำให้ดูอวบอ้วนคล้ายโขดขึ้นมาได้บ้าง แต่ใช้เวลานานและรูปทรงไม่สวยงามเหมือนไม้เพาะเมล็ด
พืชชนิดนี้ถูกใช้เป็นยาพื้นบ้านแอฟริกาสำหรับแก้ปวดท้อง และแก้คัน ชนเผ่ามาซายใช้พืชชนิดนี้เป็นยาสำหรับรักษาปศุสัตว์
ซีซาร์ คลาวด์
วัดสมุหนิมิต
วัดสมุหนิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพุมเรียง อำเภอไชยา จังหวัดสุราษฎร์ธานี
วัดสมุหนิมิต หรือชาวบ้านเรียกว่า วัดล่าง คล้ายกับเป็นวัดคู่แฝดกับวัดเหนือ (วัดโพธาราม) เพราะเป็นวัดใหญ่ซึ่งในอดีตมีความเจริญรุ่งเรืองและมีขุนนางอุปถัมภ์เหมือนกัน ในศิลาจารึกที่ฝังไว้กับผนังอุโบสถระบุว่า วัดสมุหนิมิตเดิมชื่อ วัดรอ เจ้าพระยาพระคลังเสนาบดีว่าที่กรมพระกลาโหมซึ่งเป็นต้นตระกูลของพระอภิรมย์สินนารักษ์ บุนนาค ออกมาสักเลกหัวเมืองปักษ์ใต้ เมื่อ พ.ศ. 2392 เห็นว่าเป็นวัดร้างจึงได้สร้างขึ้นใหม่และสร้างเสร็จภายในเวลาเพียง 4 เดือนขนานนามใหม่ว่า "วัดสมุหนิมิต" ตั้งเป็นวัดและได้รับพระราชทานวิสุงคามสีมาเมื่อ พ.ศ. 2392
อาคารเสนาสนะที่สำคัญ ได้แก่ อุโบสถก่ออิฐถือปูนศิลปะรัตนโกสินทร์ตอนต้น ล้อมรอบด้วยกำแพงแก้วมีบันใดทางขึ้น 2 ทาง ฐานอุโบสถเป็นฐานประทักษิณหรือฐานไพทีสามารถเดินได้รอบ มีเสาสี่เหลี่ยมเรียงรายรอบอุโบสถรองรับปีกนกหลังคา หน้าบันตกแต่งด้วยลายปูนปั้นรูปดอกไม้ประดับกระจกสี หน้าต่างและบานประตูเขียนลายดอกไม้ร่วงและผีเสื้อลงรักปิดทอง และเจดีย์ใหญ่ที่น่าประตูนอกวัดหักพังลงมาเหลือแต่ฐาน สูงจากพื้นดินประมาณ 1 เมตร มีบันไดทางขึ้นทั้ง 4 ทิศ มีการประดับด้วยลูกกรงดินเผาเคลือบแบบจีน เจดีย์มีสภาพทรุดโทรมมีต้นโพธิ์ขึ้นปกคลุม ที่ฐานเจดีย์มีหลักศิลาจารึกภาษาจีนตั้งอยู่ 1 หลัก ยังคงตั้งอยู่ ณ ที่เดิม
โบราณวัตถุภายในวัด ได้แก่ ศิลาจารึกจำนวน 2 หลัก อักษรไทย ภาษาไทย สลักบนแผ่นหินชนวน และศิลาจารึก สฎ.6 รูปร่างเหมือนใบเสมา ทำด้วยหินทรายแดง จารึกด้วยอักษรขอม ภาษาไทย ตู้พระไตรปิฎกลายรดน้ำศิลปะรัตนโกสินทร์จำนวน 2 ตู้ คัมภีร์ใบลานต่าง ๆ และพระพุทธรูปประทับยืน 2 องค์ ศิลปะรัตนโกสินทร์
วัดบางมะเดื่อ
วัดบางมะเดื่อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางมะเดื่อ อำเภอพุนพิน จังหวัดสุราษฎร์ธานี ปัจจุบันมีพระครูปลัด คำรณ กตปุญฺโญ เป็นเจ้าอาวาส
วัดบางมะเดื่อไม่ปรากฏหลักฐานการสร้างวัดที่แน่ชัด ตามที่เล่าต่อกันมาเชื่อว่าในสมัยสงครามเก้าทัพ พม่ายกทัพมาตีหัวเมืองฝ่ายใต้และได้เผาทำลายวัดวาอารามจำนวนมาก ในครั้งนั้นวัดบางมะเดื่อก็ถูกเผาทำลายไปด้วย แต่เมื่อสงครามจบลงวัดบางมะเดื่อก็ได้รับการบูรณะขึ้นใหม่ ตั้งเป็นวัดเมื่อ พ.ศ. 2420 โดยครั้งหลังสุดได้ทำการบูรณะเมื่อวันที่ 26 พฤษภาคม พ.ศ. 2501 โดยพระครูพร้อม อินฺทสุวณฺโณ เจ้าอาวาสวัดบางมะเดื่อในขณะนั้น ได้รับพระราชทานวิสุงคามสีมาเมื่อ พ.ศ. 2503
อาคารเสนาสนะที่สำคัญ ได้แก่ อุโบสถก่ออิฐถือปูน หลังคาเครื่องไม้มุงกระเบื้อง มีประตูทางเข้าด้านทิศตะวันออกและทิศตะวันตกด้านละสองประตู ผนังอาคารก่อทึบไม่มีช่องหน้าต่าง แต่เจาะเป็นช่องแสงรูปลูกมะหวดตลอดแนวผนัง หน้าบันทิศตะวันออกเป็นไม้แกะสลักรูปครุฑ มีเทวดาเหาะอยู่ด้านบนล้อมรอบด้วยลายพันธุ์พฤกษา หน้าบันทิศตะวันตกลายพระอินทร์ทรงช้างเอราวัณ ล้อมรอบด้วยลายพันธุ์พฤกษา ด้านหน้าและด้านหลังมีรูปยักษ์ปูนปั้นเป็นทวารบาลประจำอยู่ด้านละสองตน ภายในอุโบสถประดิษฐานพระพุทธรูปปูนปั้นปางมารวิชัยทาสีทองเป็นพระประธาน ล้อมรอบด้วยพระพุทธรูปขนาดย่อมและพระสาวก นอกจากนั้นยังมีเจดีย์ย่อมุมไม้สิบสอง 2 องค์
วัดโรง
วัดโรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรง อำเภอกระแสสินธุ์ จังหวัดสงขลา
วัดโรงมีชื่อปรากฏอยู่ในแผนที่ภาพกัลปนาวัดพะโคะซึ่งเป็นเอกสารเก่าแก่สมัยอยุธยา ในชื่อ "วัดโรงน้อยขึ้นพะโคะ" โดยปรากฏอยู่ทางทิศใต้ของวัดโรงใหญ่และอยู่ทางทิศตะวันตกเฉียงใต้ของเมืองไชยา สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2370
อาคารเสนาสนะที่สำคัญ ได้แก่ อุโบสถก่ออิฐถือปูน แผนผังเป็นรูปสี่เหลี่ยมผืนผ้า อุโบสถหันหน้าไปทางทิศตะวันตก มีประตูทางเข้าทางเดียว ภายในอุโบสถประดิษฐานพระพุทธรูปตั้งอยู่บนฐานชุกชี เป็นพระพุทธรูปปูนปั้นลงรักปิดทองมีขนาดหน้าตักกว้าง 1.1 เมตร สูง 1.74 เมตร ชายสังฆาฏิตัดสั้น พื้นอุโบสถปูด้วยกระเบื้องหินอ่อน นอกจากนั้นในวัดยังมีเจดีย์ 2 องค์ และศาลาการเปรียญ
เทศบาลตำบลโนนสูงเปลือย
เศบาลตำบลโนนสูงเปลือย เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1, 13 และบางส่วนของหมู่ 2, 7–8, 14–15 ตำบลเมืองใหม่ ในอำเภอศรีบุญเรือง จังหวัดหนองบัวลำภู เดิมมีฐานะเป็นสุขาภิบาลโนนสูงเปลือยที่จัดตั้งขึ้นใน พ.ศ. 2509 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลโนนสูงเปลือยมีประชากรทั้งหมด 4,689 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอศรีบุญเรือง อยู่ห่างจากศาลากลางจังหวัดหนองบัวลำภูประมาณ 35.8 กิโลเมตร อยู่ห่างจากกรุงเทพมหานครประมาณ 494 กิโลเมตรตามทางรถยนต์ มีพื้นที่รับผิดชอบทั้งหมด 3.48 ตารางกิโลเมตรหรือคิดเป็น 2,180.0 ไร่
นัลชิค
นัลชิค (; Kabardian: //; //; ) เป็นเมืองหลวงของสาธารณรัฐคาบาร์ดีโน-บัลคาเรีย ประเทศรัสเซีย ตั้งอยู่บริเวณเชิงเขาที่ระดับความสูง 550 เมตร (1,800 ฟุต) ของเทือกเขาคอเคซัส; ประมาณ 100 กิโลเมตร (62 ไมล์) ทางตะวันตกเฉียงเหนือของเบสลัน (เบสลันอยู่ในสาธารณรัฐนอร์ทออสซีเชีย–อะลาเนีย) ครอบคลุมพื้นที่ 131 ตารางกิโลเมตร (51 ตารางไมล์) ประชากรมีความผันผวนตลอดหลายปีที่ผ่านมา โดยมีตัวเลขดังต่อไปนี้:
เทศบาลตำบลหัวนา
เทศบาลตำบลหัวนา เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1, 5, 9, 13 และบางส่วนของหมู่ 4 ตำบลหัวนา ในอำเภอเมืองหนองบัวลำภู จังหวัดหนองบัวลำภู เดิมมีฐานะเป็นสุขาภิบาลหัวนาที่จัดตั้งขึ้นใน พ.ศ. 2537 ซึ่งนับว่าเป็นสุขาภิบาลที่จัดตั้งเป็นลำดับสุดท้ายของจังหวัดหนองบัวลำภู แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลหัวนามีประชากรทั้งหมด 3,601 คน
พื้นที่เทศบาลตำบลอยู่บริเวณทิศใต้ของอำเภอเมืองหนองบัวลำภู พื้นที่อยู่ห่างจากที่ว่าการเมืองหนองบัวลำภู 21.7 กิโลเมตร อยู่ห่างจากศาลากลางจังหวัดหนองบัวลำภูประมาณ 24.7 กิโลเมตร อยู่ห่างจากกรุงเทพมหานครประมาณ 509 กิโลเมตรตามทางรถยนต์ มีพื้นที่รับผิดชอบทั้งหมด 9.15 ตารางกิโลเมตรหรือคิดเป็น 5,718.75 ไร่ ครอบคลุมชุมชน 5 ชุมชน ประกอบด้วย หมู่ 1 บ้านหัวนา หมู่ 4 บ้านโนนสวรรค์ (บางส่วน) หมู่ 5 บ้านหนองแก หมู่ 9 บ้านโนนม่วง และหมู่ 13 บ้านโพธิ์ศรีสําราญ
เอวานเจลิสตา โตร์ริเชลลี
นักพรตเต๋า
เต้าชื่อ  คือ คำภาษาจีนเรียกนักบวชหรือนักพรตของลัทธิเต๋า รวมถึงผู้ประกอบพิธีกรรมในลัทธิเต๋าทั้งบุรุษและสตรี ส่วนภาษาอังกฤษอาจจะเขียนได้หลายรูปแบบแต่ความหมายโดยรวมเหมือนกัน เช่น Taoist priest, Taoist monk, Taoist master, หรือ Professional Taoist วัตรปฏิบัติของนักพรตเหล่านี้ แต่ละนิกายมีวัตรและข้อปฏิบัติแตกต่างกันเช่น นิกายฉวนเจิน (Quanzhen orders) จะใช้ชีวิตอารามวาสี หรือนิกายเจิ้งอี้ (Zhengyi orders) จะใช้ชีวิตอย่างฆราวาส
ตำบลทองหลาง (อำเภอจักราช)
ทองหลาง เป็นตำบลหนึ่งในอำเภอจักราช จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลทองหลาง
ตำบลทองหลาง แบ่งการปกครองออกเป็น 10 หมู่บ้าน คือ
ตำบลทองหลาง
ตำบลคลองเมือง
คลองเมือง เป็นตำบลหนึ่งในอำเภอจักราช จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลคลองเมือง
ตำบลคลองเมือง แบ่งการปกครองออกเป็น 11 หมู่บ้าน คือ
Adenia glauca
Adenia glauca เป็นชนิดของพืชมีดอกในวงศ์กะทกรก ถิ่นกำเนิดอยู่บริเวณทางตอนใต้ของแอฟริกา ทางตะวันออกเฉียงใต้ของประเทศบอตสวานา และ ทางเหนือของประเทศแอฟริกาใต้
สูงตั้งแต่ 0.5 เมตร ถึง 3.5 เมตร โดยลำต้นมีการขยายอวบอ้วนเป็นโขดอยู่เหนือพื้นดิน เส้นผ่าศูนย์กลางกว้างได้ถึง 60 เซนติเมตร กิ่งลักษณะเป็นเถา ลำต้น กิ่ง และใบมีสีเขียวอมฟ้าเทา ลักษณะใบเป็นประกอบแบบนิ้วมือ (digitately compound) ค่อนข้างกลม ดอกสีอมเหลืองไม่ค่อยโดดเด่น พืชชนิดนี้เป็นพืชแยกเพศต่างต้นกันคือ ดอกเพศผู้ และดอกเพศเมียอยู่คนละต้น ออกดอกในช่วงต้นฤดูใบไม้ผลิ